Ingse Stabel

Ingse Stabel (født 1946) er en norsk jurist, tidligere høyesterettsdommer, kvinnesaksforkjemper og ekspert på likestillingsrett. Hun var likestillingsombud fra 1988 til 1994 og høyesterettsdommer fra 2001 til 2017.

 Karriere 
Hun tok juridisk embetseksamen ved Universitetet i Oslo i 1971. Hun har tidligere jobbet blant annet som dommerfullmektig, lagdommer, advokat hos Regjeringsadvokaten og som underdirektør i Justisdepartementet. Stabel var likestillingsombud fra 1988 til 1994 og leder av Trygderetten fra 1997 til 2001, da hun ble utnevnt til høyesterettsdommer. Stabel var medlem i Stortingets granskningskommisjon for de hemmelige tjenester fra 1994 til 1996. Hun ble i statsråd 14. oktober 2016 gitt avskjed i nåde som høyesterettsdommer fra 1. januar 2017.Offisielt fra statsråd 14. oktober 2016, Statsministerens kontor

Hun er av slekten Stabel og datter til høyerettsdommer Carl Ludovico Stabel (1912–1988).
Hun var gift med informatikeren Jo Piene 1970–1985 og svigerdatter til matematikeren Kay Waldemar Kielland Piene.

Siden 2005 er hun gift med Knut Brofoss, som var leder for Trygderetten.

 Referanser 

Kategori:Norske høyesterettsdommere
Kategori:Norske kvinnesaksforkjempere
Kategori:Norske ombudsmenn
Kategori:Personer fra Oslo